Vita:A Vénusz terraformálása

message: Karbonátképzés
A művelet 8×1020 kg tiszta kalciumot vagy 5×1020 kg tiszta magnéziumot igényelne, aminek az előteremtése hatalmas bányászati és feldolgozóipari feladat
Itt egyrészt célszerűbb lenne tonnákat írni, másrészt jó lenne tudni, hogy jelenleg a Földön évente mennyi kalciumot és magnéziumot bányásznak, és nem mellékesen fontos lenne megemlíteni, hogy mindezt a Földön vagy a Vénuszon kellene-e végrehajtani?
A következő mondat szerint: Mark Bullock szerint[9] a felszín alatt lehetnek még rejtett magnézium- és kalcium-oxid készletek... - ebből azt feltételezem, hogy a Vénuszról lehet szó, de jobb lenne odaírni.
Le kellene írni azt is, van-e rá elképzelés, hogy milyen földi berendezés lenne működőképes az 500 fokos légkörben, ami éveken keresztül automatikusan, karbantartás nélkül bányászatot folytatna???
Jégbezárás
Birch[4] nappajzsot vetne be a Vénusz teljes árnyékba borítására és lehűtésére, illetve a légkör nyomásának folyamatos csökkentésével
Milyen mechanizmustól hűlne le a Vénusz? Csak attól, hogy nem éri napsugárzás? Mitől csökkenne a légköri nyomás? Mennyi idő kell ehhez? (az időfaktor az egész cikkből hiányzik!)
Tengelyforgás
Úgy tűnik, hogy 100 kilométernél nagyobb átmerőjű égitestek közelrepülése képes jelentősen megváltoztatni a pályát, illetve a tengelyforgást
Ez így nem igaz. A forrásként használt cikkben egy millió ilyen közelrepülésről van szó, és nem a tengelyforgást gondolják vele megváltoztatni, hanem távolabb vinni a Földet a Naptól. misibacsi*üzenet 2011. szeptember 2., 09:58 (CEST)
replies: text: Ez egyelőre az angol szócikk fordítása csak. A visszajelzést köszönöm, az időkérdést kibányászom majd a forrásokból.

text: Tengelyforgás: a forráscikk szerint egy millió közelrepülés 41 millió kilométerrel növelné a Naptól való távolságot (one million encounters would move the Earth out 41 million miles, or about 50 percent farther from the sun than it is today). Az előző mondat a jelentős változáshoz több ezret tart szükségesnek (it would take thousands of encounters to make a difference). Az utolsó bekezdés mellékhatásként említi a tengelyforgás esetleges változásait (Another possible side effect of shooting such a large object past Earth, the scientists say, would be to increase the planet's rotation). Az angol szócikk sem említ konkrét számot, ezt meghagytam így (Recent scientific research suggests that close fly-bys of asteroids or cometary bodies larger than 60 miles across could be used to move a planet in its orbit, or increase the speed of rotation.).

text: Jégbezárás: Birch 200 év alatt képzeli el a folyamatot: először árnyékol, a légkör alsó rétegeinek a hűlését hőszivattyúkkal (heat pipe) gyorsítja (olyan felsőbb légrétegeket melegítene, amelyekből kisugárzással egyszerűbben szökne el a hő), a hűlés miatt megindul a szén-dioxid kicsapódása (és ezzel a légkör ritkulása), majd amikor megjelennek a szén-dioxid óceánok és a szárazjég, akkor azokat hőszigeteli, illetve mesterségesen elzárja. A maradék felesleges légkört exportálja. Az idézett mondat megfelelője az angol szócikkben: Birch's proposal[4] involves using a solar shade to cool Venus down sufficiently to permit liquefaction, from a temperature less than 304.18 K and partial pressures of CO2 down to 73.8 bar (carbon dioxide's critical point) and then down to 5.185 bar and 216.85 K (carbon dioxide's triple point). A légnyomás kezdetben csak a hűlés miatt csökkenne, ezt egyértelművé teszem majd.

text: Karbonátképzés: vénuszi nyersanyagokról van szó: mivel a magyar fordításban csak felhozásról van szó, ez szerintem egyértelmű. An angol szócikkből is ez látszik: ... existing surface minerals ...  if these could be exposed to the atmosphere ... A forrás a vénuszi kontinenseket (highlands) jelöli meg a Magellan mérései alapján lehetséges forrásként (bár ott piritet említ, nem olvastam végig, a szövegben lehet még más). Arról, hogy mi működne ilyen környezeti körülmények között, szerintem még nincs sok elképzelés: egy rovertervről tudok, de bányagépekről nem. A szerzők gondolom ezt a jövőre bízzák, mint „részletkérdést”.

text: Ez így mennyiben kielégítő? Van esetleg még más hiányosság? - Xbspiro vita 2011. szeptember 4., 22:28 (CEST)
Alakul a dolog, ezek az infók akár mehetnek is a szócikkbe. Ugyanaz az enwiki szócikk a forrás? Én úgy általában hiányolom a számszerű adatokat, ezért jeleztem, hogy az időtényező is hiányzik. A cikk ingatag lábakon áll tudományos szempontból, ha továbbra is ilyen mondatok lesznek benne: "Jégbezárás: Birch 200 év alatt képzeli el a folyamatot", mert "elképzelni" sok mindent lehet...  Manapság mindent modelleznek számítógépen, lefuttatják 50000 alkalommal, közben változtatják a paramétereket, egyébként érdekes lenne, ha számszerű eredményeket, grafikonokat és folyamatábrákat nélkülözve akarna valaki tudományos munkát benyújtani valahova, tehát jó lenne tudni, hogy mindez hol jelent már meg. misibacsi*üzenet 2011. szeptember 4., 22:48 (CEST)

text: Az angol szócikk tükörfordítása. (A jégbezárásos résznél egyszerűsíteni próbáltam a mondaton.) Birchnél biztosan vannak számolások, külön függeléket szentel nekik, de attól ez még elképzelés marad. Milyen más kifejezést használnál itt? (A terv szerintem nem jó, mert ezek nagyon vázlatos dolgok még.) A cikk is '91-es (szóval nem tudom, hogy mennyi emuláció lehetett akkoriban: szerintem nem sok), a Journal of the British Interplanetary Society adta közre – a forrásjelzések szerintem korrektek. Ábrák: jogos, kellenek. - Xbspiro vita 2011. szeptember 4., 22:57 (CEST)
thread_title:  Pontosításra szoruló kérdések 

message: Szerintem a címet azért meg kéne magyarázni a bevezetőben. Nem valószínű, hogy a népesség nagyobb részének az alapszókincsébe tartozna a terraformálás. Bináris ide Kelt: Wikipédia,  2011. szeptember 2., 11:01 (CEST)
a népesség kulturált része nézi a Star Treket :) Alensha 2011. szeptember 5., 01:23 (CEST)
thread_title:  Bevezető